**Årsplan**

**2011-2012**

**INNHOLD**

**s. 3 Innledning**

**s. 4 Om Dusavik barnehage**

**s. 5 Vår visjon**

**s. 6 Barnehagens pedagogiske innhold**

* Sosial kompetanse (steg for steg)
* Omsorg
* Lek
* Læring

**s. 13 Fagområdene**

* Kommunikasjon, språk og tekst
* Kropp, bevegelse og helse
* Kunst, kultur og kreativitet
* Natur, miljø og teknikk
* Etikk, religion og filosofi
* Nærmiljø og samfunn
* Antall, rom og form

**s. 17 Fagområdene avdelingsvis**

**s. 20 Medvirkning**

**s. 21 Prosjektarbeid**

**s. 23 Overgang barnehage/ skole**

**s. 25 Tradisjoner og merkedager**

**s. 27 Planlegging, dokumentasjon og vurdering**

**Årsplanen** kan også ses i sammenheng med **Rammeplan for Dusavik barnehage**. Dusavik barnehage så verdien av å lage en slik Rammeplan, hvor vi sier hvordan vi vil jobbe i forhold til hvert punkt i den sentrale Rammeplanen. Dette arbeidet har gjort oss godt kjent med hvilke krav og forventninger som stilles til oss som jobber i barnehage.

**Rammeplan for Dusavik barnehage omhandler:**

Kapittel 1 og 2 presenterer barnehagens ytre rammer – loven, planer, utvalg og styrer.

Kapittel 3 presenterer barnehagen og beskriver hvordan vi organiserer hverdagen.

Kapittel 4 presenterer våre holdninger og verdier.

Kapittel 5 og 6 beskriver hva vi legger vekt på og hvordan vi organiserer arbeidet med barna.

Kapittel 7 beskriver hvilke rutiner vi har for planlegging, dokumentasjon og vurdering.

Kapittel 8 sier noe om hvilke samarbeidspartnere barnehagen forholder seg til.

Vi håper **Rammeplan for Dusavik barnehage** i tillegg til denne **Årsplanen** vil gjøre deg som leser bedre kjent med oss og det arbeidet vi legger vekt på.

Gå inn på hjemmesiden til barnehagen: [www.dusavik-barnehage.no](http://www.dusavik-barnehage.no)

**Velkommen**

**til Dusavik barnehage!**

Barnehagen eies av Dusavik barnehage Foreldrelag og Seadrill.

**Alle** de 4 avdelingene har barn i alderen 0-6 år.

**Barn og foreldre på hver avdeling opplever:**

* **Stabil** personalgruppe
* **Stabil** foreldregruppe
* At søsken får mulighet til å gå **sammen** på samme avdeling
* **Naturlig** alderssammensetning (som i en familie)**:**
* Barna som er yngre, lærer av de eldre
* De eldre barna hjelper de som er yngre
* Barna lærer å respektere hverandres ulike behov
* Barna gir omsorg til hverandre
* Barna får lekekamerater i alle aldre
* Voksne som er **bevisste** på å se hvert enkelt barn sitt behov
* At barnehagen er **en enhet** der barna blir godt kjent på hele huset
* Prosjektgrupper der vi deler barna i grupper etter alder
* Førskolegruppe som samler de eldste ca. 1 gang pr. uke
* Å få et fullverdig **mat**tilbud med 3 måltider pr. dag:
* Flere varme måltider i uken
* Variert og sunt kosthold

I denne barnehagen skal alle barn, foreldre og ansatte føle seg **hjertelig velkommen**!

Målet vårt er å være den **beste** barnehagen i Stavanger!

**Den gylne regel**

**”Gjør mot andre, det du vil andre skal gjøre mot deg!”**

Denne regelen ønsker vi i **Dusavik** **barnehage** å videreføre til alle barn, foreldre og ansatte! Dette er **vår visjon** for hvordan bli et godt, bevisst og ansvarsfullt medmenneske.

I alt vi foretar oss, kommer vi stadig tilbake til denne **leveregelen.**

Det kan være:

* Hvordan man viser/ lærer omsorg
* Hvordan vi møter hverandre
* Hvordan konflikter mellom barn/ voksne blir løst
* Hvordan vi behandler miljøet rundt oss

**TORALF** er vår faste følgesvenn. Han hjelper oss til å se konkret på **verdiene våre**!

**T – tillit**

**O – omsorg**

**R – respekt**

**A – ansvar**

**L – lojalitet**

**F - fleksibilitet**

Alle ansatte får veiledning i **TORALF** når de begynner å jobbe i barnehagen.

**Barnehagens pedagogiske arbeid**

**Sosial kompetanse**

*Jarle var så uheldig å blir tråkket på foten av et annet barn i garderoben. Eivor var yngre enn Jarle, og hun hadde absolutt ikke ment å tråkke på Jarle. Det var et rent uhell. Dette skjønte Jarle, så selv om det var helt tydelig at det gjorde veldig vondt, tok han seg sammen og sa: ”Ja, ja, Eivor – så fant jeg jo ut hvor tung du er, da!”*

*(fra boka: ”Fra plan til praksis 3” av Kari Pape)*

**Sosial kompetanse består av:**

* Evne til empati (sette seg inn i andres følelser)
* Godt språk (gjøre seg forstått inkl. Tegn til Tale og kroppsspråk)
* God tilpasningsevne
* Evne til å lytte
* Vise omsorg
* Evne til selvkontroll, å kunne sette egne behov tilside
* Steg for steg, barna skal lære å sette ord på følelser, kjenne igjen følelser hos andre, og sette seg inn i andres følelser.

**Hva vil vi legge vekt på og hvorfor vil vi det:**

* Alle fysiske behov (som mat, søvn, klær..) må være dekket, for at barna skal klare å være i samspill med andre
* At barna blir trygge på de andre barna, de voksne og omgivelsene sine, for å ha overskudd til å gå inn i sosialt samspill med andre
* Steg for steg, som lærer barna å sette ord på følelser, kjenne igjen følelser hos andre, og sette seg inn i andres følelser. Barna lærer å løse konflikter. (se presentasjon av Steg for steg kap. 5.4.1)
* Dele barna i grupper sammen med en voksen, slik at de voksne kan gi hvert barn den oppmerksomheten og tilbakemeldingen det trenger
* Ha også aldersdelte grupper (bl.a. prosjekt og førskolegruppe), slik at hvert enkelt barn får pedagogisk opplegg tilpasset sin alder
* Legge til rette for lek, fordi i leken lærer barn å forholde seg til hverandre
* Gi barna opplevelser, for å styrke samholdet i barnegruppa
* Gi barna positiv tilbakemelding, for at de skal føle seg anerkjent og styrke deres selvbilde
* Være lydhøre for barnas signaler, slik at de opplever positiv respons på sine initiativ
* Inkludere dem i leken med de eldre barna, slik at de ser og opplever, og lærer å leke
* Voksne som er gode rollemodeller
* At barn og voksne skal si god morgen, takke for maten, svare når andre spør og være hjelpsomme; vi vil legge grunnlaget for at alle skal bli sosiale mennesker, som fungere godt i samspill med andre
* Voksne som er engasjert i hvert barns trivsel, utvikling og behov. Får hvert barn dekket sine behov tror vi de blir bedre medmennesker
* Bygge gode relasjoner mellom barn og voksne, og mellom barna, for at alle skal oppleve seg betydningsfulle i fellesskapet
* Vi vil lære barna respekt for seg selv, for å kunne ha respekt for andre
* Vi vil være tydelige voksne, for å skape trygge rammer for barna
* Steg for steg, for å lære barna hvordan de bør forholde seg til hverandre; hjelpe, trøste, vente på tur og dele med hverandre
* Samarbeide med foreldrene gjennom samtaler, for å bli enige om felles mål

**Målet for danning:**

Barnet skal:

* Kunne ta og opprettholde kontakt med andre
* Utvikle et positivt selvbilde og en positiv holdning til egen læreevne
* Utvikle selvstendighet, kreativitet og fleksibilitet
* Kunne sette seg inn i andres sted og se en sak fra flere synsvinkler
* Kunne samarbeide og samtidig ta hensyn til og vise omsorg for andre
* Lære seg til selv å bidra til å utforme positive normer for samhandling
* Utvikle et godt muntlig språk
* Utvikle god språkforståelse

For å lese mer om **Sosial kompetanse**, se **Rammeplanen for Dusavik barnehage** s. 32-

**Presentasjon av steg for steg**

Steg for steg er Dusavik barnehage sitt program for å arbeide med sosial kompetanse.

Å forholde seg til andre er kanskje det mest vesentlige barnet lærer i barndommen.

Steg for steg har til hensikt å utvikle barns evne til å kommunisere, omgås andre på en positiv måte og øke evnen til å takle problemer og frustrasjoner. Dette er ferdigheter som gjør dem bedre rustet til å takle utfordringer senere i livet.

Steg for steg er et opplegg som har til hensikt å øke barns sosiale kompetanse gjennom å øve på ferdigheter i empati, problemløsning og mestring av sinne i sosiale sammenhenger. At barn utvikler sin evne til å kommunisere, og å omgås andre på en positiv måte, står sentralt i Steg for steg. Ved å gi barna muligheter til å øve opp ferdigheter i problemløsning, øker deres sjanse til å finne sosialt aksepterte løsninger på dagligdagse problemer.

Steg for steg består i hovedsak av plansjer i A3 størrelse med foto som utgangspunkt for samtale mellom barn og voksne. Det legges opp til leksjoner hvor disse plansjene er hovedfokus og hvor samtale, rollespill, leker og dukkespill blir sentrale deler. Samlingene vil foregå i små grupper med barn på samme alder.

Vi vil understreke at hvis de innlærte ferdighetene skal ha en langsiktig virkning, må ferdighetene brukes i hverdagen. Den voksnes holdning og væremåte sammen med barna, men også sammen med andre voksne i hverdagen, gir en

modellæringseffekt overfor barnet. Ferdighetene som trenes i Steg for steg kan øves på hjemme, og foreldre/foresatte er derfor viktige samarbeidspartnere.

Mer om **Steg for steg og selve leksjonene** les s. 34 - 37 i **Rammeplanen for Dusavik barnehage.**

**Omsorg**

*Karsten (2 år) har gått i barnehagen i et år, og har hatt en lang ferie sammen med pappa, mamma og storebror. Men da han kommer tilbake til barnehagen, blir alt litt leit. Han gråter når mor leverer om morgenen. Da sier moren: ”Ja, jeg vet du er lei deg nå, Karsten, men jeg må gå på jobben min, så derfor går jeg nå med en gang. Jeg kommer og henter deg igjen, vet du. Ha en fin dag. Mamma er veldig glad i deg.” Selv om Karsten gråter, velger mamma å gå. Hun smiler til Karsten og utstråler og formidler trygghet med hele seg. Hun vet at Karsten har det veldig bra i barnehagen, og hun vet også at han kommer til å gråte like mye selv om hun setter seg ned og venter en halv time. Karsten setter seg på Maris fang og gråter. Mari sier: ”Ja, du er lei deg, det forstår jeg godt! Jeg blir også lei meg når noen går!” Da snufser Karsten to ganger, setter seg til rette på stolen ved siden av og spiser yoghurten sin. Etter fem minutter er han i full lek. Når moren henter, sier jeg til henne: ”Du var helt fantastisk da du leverte i dag tidlig. Jeg skulle ønske at alle foreldre hadde klart å handle på samme måte. Du hadde et tydelig kroppsspråk. Det gjør det så mye enklere for barnet!” Moren ble synlig glad og stolt over rosen hun fikk.*

*(fra boka: ”Se hva jeg kan ’a!” av Kari Pape)*

**Hva vil vi legge vekt på og hvorfor vil vi det:**

* Vi vil bruke god tid på tilvenningen, for å skape gode relasjoner og for at barna skal bli trygge
* Vi må være gode rollemodeller, fordi barna speiler seg i oss
* Vi må være nærværende og gi hvert barn kroppskontakt, det skaper trygghet
* Vi vil gi barna anerkjennende ord og oppmuntring, for å øke barnets selvfølelse
* Ta barna på alvor, tid til hvert barn, og lytte til det de har å fortelle, for at de skal oppleve seg respektert og at de er viktige for fellesskapet, som også gir positiv selvfølelse
* Omsorg mellom barna, gjennom 0 – 6 års avdelinger gir vi barna mulighet til å være omsorgspersoner; barna hjelper og trøster hverandre
* Trene selvstendighet, for at barna skal lære å klare seg selv, som gir en god selvfølelse

**Lek**

*Jeg skulle leke gjemsel med to tre år gamle gutter i barnehagen. Jeg telte til 20 og ropte: ”Den som ikke har gjemt seg nå, han må stå.” Da fikk jeg øye på Jørn, som satt midt på plassen foran meg med hendene foran øynene. Jeg lette rundt, og ropte navnet hans, men han satt og kniste mens han nesten holdt pusten. Så var det min tur til å gjemme meg. Jeg satte meg ned på samme plass som Jørn hadde sittet, med hendene foran øynene. Da ropte han umiddelbart: ”Jeg har funnet deg, jeg så deg med en gang!” Da han skulle gjemme seg igjen, satte han seg bak en busk! Han hadde lært noe nytt denne dagen: ting blir ikke borte selv om vi holder for øynene.*

*(fra boka: ”Se hva jeg kan ’a!” av Kari Pape)*

**Hva vil vi legge vekt på og hvorfor vil vi det:**

* Humor, skape god stemning og glede, for å skape gode relasjoner og gi den gode følelsen
* Gå ned på barnas nivå, for å være der barna er – nede på gulvet
* Gå inn i barnas fantasiverden, la barna guide oss i leken, barn setter pris på at de voksne deltar i leken, vi kan også hjelpe de barna som noen ganger strever med å leke
* Legge til rette for aktiviteter, slik at barna kan få ideer til aktiviteter de kan velge
* Gi barna god tid til å leke, slik at leketema kan utvikle seg og de får leke ferdig
* Ikke være for opptatt av rutinene, for å kunne følge opp barnas ønsker om lek og aktiviteter
* Finne på nye formingsaktiviteter, gir barna nye impulser og ideer
* Gi barna felles opplevelser, for å få den samme inspirasjon til leken

**TIPS** for aktive voksne:

**T** være **tilgjengelig**

**I** ta **initiativ** til lek

**P** **lek på barnas** premisser

**S** vær **synlig** for barna

**Læring**

*Det er ettermiddag i barnehagen, sola skinner, og det er en fin vårdag. Guro, snart fire år, roper på meg fra sandbassenget. Hun spør meg om jeg vil se noe magisk. Det vil jeg gjerne. Guro går til babyhuskene. Disse huskene henger høyt, og barna trenger som oftest hjelp for å klatre opp i dem. Guro tar ei bøtte og snur den på hodet under en av huskene. Hun klatrer opp på bøtta og videre opp i huska. Så ser hun på meg med et strålende smil! ”Ja, det var virkelig magisk!” sier jeg og smiler tilbake!*

*(fra boka: ”Fra plan til praksis 3” av Kari Pape)*

**Hva vil vi legge vekt på og hvorfor vil vi det:**

* Gjennom bl.a. påkledning og smøremåltider vil vi hjelpe barna til å bli selvstendige og gi dem opplevelsen av å mestre
* Gjennom turer og ulike aktiviteter vil vi hjelpe barna til å utvikle en god fin- og grovmotorikk
* I samlinger vil vi gi barna mulighet til å stå frem og lede, for å styrke barnas selvbilde
* Å gjøre lekene tilgjengelige, slik at barna kan utforske på eget initiativ
* Sanseleker (hjul, speil, stoff) som henger på veggen, slik at de kan føle, se og eksperimentere
* Musikk, sang og dans, for å styrke språket, motorikken/den fysiske utviklingen og gi gode opplevelser
* Positiv tilbakemelding på deres initiativ, for å vise at det de holder på med er viktig
* At de voksne tar seg tid til å undre seg sammen med barna, stiller spørsmål som stimulerer til nye tanker
* Bruke tid på å finne ut hva barnet prøver å formidle, sette ord på ting for dem
* Voksne som er spontane; overraske med en hånddukke, såpebobler, for å skape glede og spenning
* Gå på oppdagelsesferd; la barnet ”lede” den voksne, vise hva de er nysgjerrige på, ønsker å oppdage
* Vi vil støtte barnas nysgjerrighet, vitebegjær og lærelyst ved;
	+ Opplevelser – turer, museumsbesøk, hjelpe til med praktiske oppgaver
	+ Konkurranser, spill
	+ Ha oppslagsverk og faktabøker tilgjengelige på avdelingen
	+ Undre oss sammen med barna
	+ Lese for barna
	+ Følge opp spørsmål vi får fra barna, hjelpe dem å finne et svar
	+ Dokumentere det vi gjør med bilder, tegninger og fortellinger for å kunne huske tilbake, mimre, gjenfortelle hendelser og opplevelser
	+ Leke kontor, butikk og lignende for å ta dem med inn i de voksnes verden

**Sammen med barna er vi tydelige når vi:**

* Sier klart i fra hva som er ok og ikke
* Har grenser som barna kan forstå
* Setter oss ned eller tar barnet på fanget når vi snakker med det
* Har øyekontakt med barna når vi kommuniserer med dem
* Bruker språket med enkle ord
* Er ærlige på om vi har tid til å lytte/ leke akkurat nå eller ikke
* Holder avtaler
* Setter av tid til å lytte

**Fagområdene**

Vi ønsker at barna skal få rike fellesopplevelser og tilegne seg kunnskap på mange områder. Dette er en forutsetning for at det skal bli god lek og et godt samspill mellom barna.

Fagområdene vil sjelden opptre isolert! Flere områder vil ofte være representert samtidig; i et tema/opplegg, i forbindelse med aktiviteter i hverdagen og turer i nærmiljøet.

Det vil komme tydelig frem på månedsplanen hva hver avdeling vil legge ekstra stor vekt på innen hvert fagområde i det kommende barnehageåret.

**Kommunikasjon, språk og tekst**

**Hva vil vi legge vekt på og hvorfor vil vi det:**

* Steg for steg; barna skal lære å bruke språket for å uttrykke følelser, ønsker og erfaringer. De skal lære å løse konflikter og skape positive relasjoner til lek og annet samvær
* Samtaler under måltidene, i garderoben, i stellesituasjoner; for å trene språket og få en variert begrepserfaring
* Lese bøker; for å oppleve spenning og glede
* Se og lage film; for å ”utvide” et tema og se ting i et annet perspektiv
* Kalender i samlinger; gjenkjenne tall og bokstaver, opplevelse av tid
* Se på bilder; samtale om bilder og lage fortellinger
* Leke med tall og bokstaver; begynnende forståelse for at bokstaver betyr noe
* Skrive ned det barna forteller; illustrere det barna har sagt i skriftspråk, lære ordbilder
* Merke ting med tekst; bli kjent med bokstaver og ordbilder
* Lydbøker; for å øve konsentrasjon, og lage sine egne ”bilder” til historien
* Bruke rim, regler og eventyr; lære rytmen i språket, lære å lytte, øve konsentrasjon. Ta vare på barnekulturen
* Muntlig fortellinger, eventyr og historier vi selv har opplevd (evt. med rekvisitter); formidle fortellerglede

**Ti gode grunner til å lese høyt for liten og stor:**

1. vi har det kjekt når vi leser
2. vi får lyst til å lese mer
3. vi blir klokere
4. vi får mer å snakke om
5. andre setter ord på hvordan vi har det
6. språket vårt blir bedre
7. vi lærer oss å lytte
8. leseglede gir gode lesevaner
9. det vil bli lettere å skrive
10. bøkenes verden er som barnas verden, den er ikke bare vafler med syltetøy

**Kropp, bevegelse og helse**

**Hva vil vi legge vekt på og hvorfor vil vi det:**

* Turer; få øvelse i å gå i ulendt terreng for å trene balansen, få trening i å gå
* Klatre i trær, tårn; for å øve koordinasjon, styrke, balanse
* Klatre opp på stolen/stellebenken selv, kle på og av seg selv; for at barna skal utvikle positiv selvoppfatning gjennom opplevelsen av å mestre.
* Dans; oppleve glede ved bevegelse etter musikk
* Hinderløype inne og ute; øve balanse, krype, hoppe, hinke – god kroppsbeherskelse
* Sykling, landhockey, fotball; for å lære å beherske kroppen gjennom ulike aktiviteter
* Hvilestund; for å få en god balanse mellom aktivitet og hvile
* Kosthold; for å få sunne matvaner og lære hvordan vi tar vare på helsa vår
* Kroppen vår, bli kjent med menneskekroppen og alle dens muligheter

**Kunst, kultur og kreativitet**

**Kunst, kultur og kreativitet:**

**Hva vil vi legge vekt på og hvorfor vil vi det:**

* Formingsaktiviteter; oppleve glede ved å skape noe, erfaring med ulike materialer og uttrykksmuligheter
* Museums besøk; for å oppleve og å lære
* Galleri besøk; gi barna varierte og gode kunstopplevelser
* Lage utstilling i barnehagen; gi barna ulike uttrykksmuligheter
* ”Bilde jakt”, utstyre et barn med kamera; for å bli bevisst motiver og hva de ser/legger merke til
* Møte en kunstner; for å se hvordan de arbeider
* Barnehagens tradisjoner og merkedager, jfr. kap. 3.6

**Natur, miljø og teknikk**

**Hva vil vi legge vekt på og hvorfor vil vi det:**

* Gå tur; oppleve glede i naturen, bli glad i naturen, lære å ta vare på naturen, lære hvordan naturen fungerer, lære om planter og dyr
* Plukke bær/fiske fisk; for å lære hvor maten kommer fra
* Kalender; lære om årstider, livssyklusen
* Plante blomster og grønnsaker; hvordan vokser de, og hva trenger de for å gro
* Se på for eksempel bossbilen; lære hvordan den fungerer
* Være med å male opp greiner i kompostkverna; lære hvordan det gjøres og hva sponet/sagflisen kan brukes til
* Bygge med Lego og Brio; konstruere og bygge,
* Data, fotografere; lære å bruke digitalt utstyr
* Fysikk/kjemi; se en kjemisk reaksjon og hva som skjer under ulike forhold
	+ Lage vulkan
	+ Lage bål
	+ Lage vindmølle
	+ Fryse vann
	+ Koke vann
	+ Såpebobler
* Kildesortering; lære å ta vare på miljøet
* Besøke bondegård; se hvor maten kommer fra – egg, melk og grønnsaker

**Etikk, religion og filosofi**

**Hva vil vi legge vekt på og hvorfor vil vi det:**

* Steg for steg; for å utvikle toleranse og respekt, og lære empati
* Tillit, Omsorg, Respekt, Ansvar, Lojalitet, Fleksibilitet; dette er barnehagen sine kjerneverdier som skal ligge til grunn for våre mellommenneskelige handlinger
* Jul- og påskebudskapet, besøk i kirken; ta vare på vår kristne kulturarv
* Andre religioner; bli kjent med andre religioner som er representert i barnehagen, for å få toleranse og respekt for andres tro
* Filosofi; stille flere spørsmål, få barn til å reflektere og finne sine svar
* Undringstimen; for å gi barna tid og ro til å stille spørsmål og undre seg over livet
* Konfliktløsning; for å lære å ta andres perspektiv (jfr. Steg for steg)

**Nærmiljø og samfunn**

**Hva vil vi legge vekt på og hvorfor vil vi det:**

* Turer i nærmiljøet; kjenne nærmiljøet og hvilke muligheter det gir
* Nærmiljøets historie; for å gjøre barna bevisst på den utviklingen som har vært
* Miljødag - plukke søppel i og rundt barnehagen; lære å holde orden rundt oss og ta vare på naturen
* Likestilling, at jenter og gutter skal oppleve å ha like muligheter og de samme utfordringene
* Besøke arbeidsplasser; lære hvilke arbeidsoppgaver som er på forskjellige arbeidsplasser
* Trafikkopplæring; for at barna skal få grunnleggende ferdigheter i å ferdes trygt i trafikken
	+ Vi voksne må være gode forbilder
	+ Gå på venstre side av veien
	+ Alltid bruke gangfelt
		- Se til høye og venstre når vi skal krysse en vei
		- Signalisere at vi ser at bilføreren har sett oss
		- Gå rolig over gangfeltet
* Markere samenes dag 6. februar; for å gjøre barna bevisst på at det lever en urbefolkning i Norge

**Antall, rom og form**

**Hva vil vi legge vekt på og hvorfor vil vi det:**

* Bake; for å veie, måle og forme, og kose oss med noe vi har laget selv
* Leke butikk og bruke lekepenger; barna skal få kjenneskap til pengenes verdi og penger som byttemiddel
* Rydde/sortere; få begreper om farger, størrelser, se at ting er forskjellige og hører til på hver sin plass
* Terningspill; lære å telle
* Snekkerboden; lære å måle, lek med form og størrelse
* Matematiske begreper; barna skal lære de riktige matematiske begrepene, sirkel, kvadrat, rektangel osv.
* Leke med perler, kitt, Jovo brikker, Geomag, Lego, klosser; leke og gjøre erfaringer med mønster, former, størrelser og erfare hvordan disse kan passe sammen
* Dele opp frukt; for å dele og telle
* Kart; for å lære å lokalisere og orientere seg
* Tur, orientering; for å utvikle evnen til å lokalisere seg

**Her kommer en oversikt over hva avdelingene ønsker å legge ekstra vekt på dette barnehageåret:**

**Lerker:**

**Kommunikasjon, språk og tekst:**

* Rim, regler, dikt og sang

**Kropp, bevegelse og helse:**

* Fysiske aktiviteter som hinderløype, Røris og dans

**Kunst, kultur og kreativitet:**

* Bruke snekkerboden
* Formingsaktiviteter; oppleve gleden ved å skape noe, få erfaring med ulike materialer og uttrykksmuligheter

**Natur, miljø og teknikk:**

* Kalender; lære om årstider

**Nærmiljø og samfunn:**

* Lære om hva en arbeidsplass er; hvor mor og far jobber
* Kart; finne adressene til hvor barna selv bor

**Etikk, religion og filosofi:**

* Bevisstgjøre barna på å si ”ja takk” og ”nei takk”, spørre om ”kan jeg få…” og takke for maten

**Antall, rom og form:**

* Øve på tidsbegrep/ klokka
* Leke med tall og tallbegreper

**Kjøttmeiser:**

**Kommunikasjon, språk og tekst:**

* Vi ønsker å leke med ord, f.eks; ordtøys. Gjenstander vi skal lage ord av. Ønsker med dette å utvikle evne til kreativ tenkning, kjennskap til dikt og rim som sjanger. Barnet blir medskaper til kultur.

**Kropp, bevegelse og helse:**

* Vi ønsker å fokusere på håndvask. Hvor viktig det er! Ønsker med dette å få en god vane/automatikk.

**Kunst, kultur og kreativitet:**

* Vi ønsker å lage ”boblekunst” (maling + zalo + vann). Ønsker med dette å skape former ved hjelp av bobler, ulike resultat hver gang, undring og fabulering.

**Natur, miljø og teknikk:**

* Vi ønsker å gå på tur og være ute i naturen. Grave ned en organisk og en uorganisk gjenstand. Senere grave dem opp igjen og se hva som har skjedd. Vi utvikler kunnskap om samspill i naturen, kildesortering og nedbrytningsprosesser. Ønsker med dette å videreføre vårt arbeid med vern om naturen, eks; plukke boss – ting som ikke hører til i naturen.

**Nærmiljø og samfunn:**

* Vi lager sandkasse by! Ønsker med dette å gjøre oss kjent med typiske trekk, egenskaper og kvaliteter i et samfunn.

**Etikk, religion og filosofi:**

* Vi ønsker å lage et sett med regler for tur. Barna kommer med forslag og vi setter disse opp på et ark og leser høyt. Ønsker med dette å få en begynnende forståelse for behov for felles retningslinjer for gruppen (et mindre samfunn).

**Antall, rom og form:**

* Vi ønsker å fokusere på orientering, eks. utsnitt-rebus. Ønsker med dette å lære barna å gjenkjenne steder, orientere seg, se på detaljer (for eksempel i barnehagen).

**Spurver:**

**Kommunikasjon, språk og tekst:**

* Bruke ”Snakkepakken”
* Merke ting med tekst

**Kropp, bevegelse og helse:**

* Lære om kroppen

**Kunst, kultur og kreativitet:**

* Lage bursdagskalender

**Natur, miljø og teknikk:**

* Data
* Gjøre ulike eksperimenter

**Nærmiljø og samfunn:**

* Lære om/ bli kjent med kart

**Etikk, religion og filosofi:**

* Undringstime

**Antall, rom og form:**

* Tall; telling

**Svaler:**

**Kommunikasjon, språk og tekst:**

* Rim og regler

**Kropp, bevegelse og helse:**

* Aktiviteter med ball for å utvikle ballfølelse

**Kunst, kultur og kreativitet:**

* Barna får bruke kamera ogtar bilde av det de ser og legger merke til

**Natur, miljø og teknikk:**

* Lære om årstidene

**Nærmiljø og samfunn:**

* Likestilling; at jenter og gutter skal oppleve å ha like muligheter og samme utfordringer (Hjalla)
* Besøke arbeidsplasser; lære hvilke arbeidsoppgaver som er på de ulike arbeidsplassene

**Etikk, religion og filosofi:**

* Filosofere over livet, undre oss sammen

**Antall, rom og form:**

* Tellefanten (bøker)
* Matematiske begreper

**Medvirkning**

*Da jeg holdt på å vaske bordene etter lunsj, kom Kari bort til meg og sa: ”Jeg vil tegne!” Ola spratt opp fra det han holdt på med da han hørte dette, og begge så på meg med forventning i blikket. Begge de to er ca. 2 år og 10 måneder gamle. Uten å tenke meg om sa jeg at da måtte de vente til jeg hadde vasket bordet og stolene og kostet golvet, noe som ville tatt minst ti minutter. Etter å ha tenkt meg om i tre sekunder sa jeg: ”Nei, nå kom jeg på noe lurt. Vi kan jo bare ha tegneduken på golvet, da.” Så gikk jeg og hentet duken og la den i en krok, med ark og blyanter. Der satt de på golvet og tegnet og pratet i vei til lenge etter at jeg var ferdig med å vaske og koste .*

 *(fra boka: ”Fra plan til praksis 3” av Kari Pape)*

**Hva vil vi legge vekt på og hvorfor vil vi det**

* Oppmuntre barna til å gi uttrykk for sine tanker og meninger
* Se barn som aktive og uttrykksfulle deltakere, for at hvert barn skal kjenne at det tas på alvor
* Observere barna/ bli godt kjent med hvert barns uttrykksmåter, for at vi skal kunne tolke og forstå barnets ønsker og behov
* Gi barna mange opplevelser, slik at de har et stort register å velge fra
* Voksne som tar ansvar for helheten, slik at det aldri er barna som skal stå ansvarlig for valg som blir tatt

**Hva kan barna ha mulighet for å medvirke til:**

* Aktiviteter
* Leker og annet utstyr
* Hva de ønsker å ha på skiven
* Hvem de ønsker å være sammen med/leke med
* Hvordan rommene brukes
* Planlegging av dagen og uken
* Hvilke følelser de har i samspillet med andre barn og voksne

**Prosjektarbeid**

I prosjektperiodene deler vi barna i grupper etter alder. De får leke med sine jevnaldrende, og på tvers av avdelingene. Det pedagogiske opplegget er tilpasset gruppens alder.

Gruppene samles kl. 09.30 og er sammen til etter lunsj.

Etter hver prosjektuke vil alle få hjem referat. Dette kan leveres tilbake til barnehagen igjen, slik at det kan settes inn i hvert barn sin perm.

Tema for prosjektet dette barnehageåret er **Emil i Lønneberget.** Alle de 7 fagområdene i Rammeplanen vi bli trukket inn i arbeidet med denne boka.

**Barna født 2009 og 2010: Katthult-gjengen**

Uke 38 og 42: Bli kjent

* Samlinger med navne-sanger og Emil-sanger

Uke 47: Familien min og familien til Emil

Uke 3 og 7: Om dyra på Katthult

Uke 12 og 17: Emil og suppebollen

* Vi forteller historien
* Synger
* Dramatiserer

Vi kommer til å ha innedager mandager og onsdager, og utedager tirsdager og torsdager. Når vi er inne, er vi på Kjøttmeisavdelingen. En dag i uka går vi på tur til forballbanen for ulik fysisk aktivietet. Når vi skal ut vil vi være bevisst på å bruke god tid på av- og påkledning.

**Mvh. Tone, Hanne, Anna, Cate Lene og Inger Lise**

**Barna født 2007 og 2008:**

Vi har valgt ut to historier fra ”Emil i Lønneberget” som vi vil legge vekt på:

* ”Emil og suppebollen” i uke 38, 42 og 47 (2011)
* ”Lina har tannverk” i uke 3, 7, 12, 17 (2012)

Vi skal være inne to dager og ute to dager pr. uke, med onsdag som turdag. Inne bytter vi på å være felles, og på å dele oss i grupper etter alder.

Vi vil bli kjent med historiene ved bl.a. å:

* Lese/ fortelle
* Synge
* Dramatisere
* Forme
* Se film
* Snekre/ spikre
* Høre lydbok
* Gå på tur

**Mvh. Heidi, Janne Synnøve, Kine, May Brit og Tove**

**Barna født 2006:**

Vi i førskolegruppa ”Tøys og tull” har valgt ut to historier som vi vil ha fokus på dette prosjektåret. Vi ønsker å dra inn de 7 fagområdene i formidlingen av ”Emil i Lønneberget”.

Uke 38, 42 og 47: ”Da Emil holdt det store julelaget på Katthult og fanget Kommandøra i Ulvegraven”

Uke 3 og 7: ”Da Emil gjorde en bedrift så hele Lønneberget jublet og alle spellene hans ble glemt og tilgitt”

Uke 12 og 17: Vi besøker barna sine skoler

**Mvh. Kristine, Solbjørg, Jonas og Anne Gunn**

**Overgang barnehage/ skole**

Barnehagen sin førskolegruppe heter **Tøys og Tull**. Det er et navn som for mange år siden ble laget av barna selv. I arbeidet med førskolegruppa har vi valgt å ta i bruk den gode og ulike kompetansen vi har i personalgruppen. Gjennom året har vi pedagogisk opplegg i forhold til alle de 7 fagområdene.

**Program for arbeidet med førskolebarna:**

|  |  |
| --- | --- |
| **Uke** |  **TEMA** |
| 36 | **- Kommunikasjon, språk og tekst:** Vi møtes og snakker om forventninger/ Lesegrupper**- Kropp, bevegelse og helse:** Tur til Stokkavatnet |
| 37 | **- Kommunikasjon, språk og tekst:** Lesegrupper **- Kunst, kultur og kreativitet:** Sang og musikk |
| 38 | Prosjektuke |
| 39 | **- Kommunikasjon, språk og tekst:** Lesegrupper**- Kunst, kultur og kreativitet:** Sang og musikk **- Nærmiljø og samfunn:** Turdag |
| 40 | **- Kommunikasjon, språk og tekst:** Lesegrupper**- Kunst, kultur og kreativitet:** Sang og musikk **- Nærmiljø og samfunn:** Turdag |
| 41 | Høstferie |
| 42 | Prosjektuke |
| 43 | **- Kommunikasjon, språk og tekst:** Lesegrupper**- Kunst, kultur og kreativitet:** Sang og musikk |
| 44 | **- Kommunikasjon, språk og tekst:** Lesegrupper**- Kunst, kultur og kreativitet:** Formingsaktivitet/Tegnekurs |
| 45 | **- Kommunikasjon, språk og tekst:** Lesegrupper**- Kunst, kultur og kreativitet:** Formingsaktivitet/Tegnekurs |
| 46 | **- Kommunikasjon, språk og tekst:** Lesegrupper**- Kunst, kultur og kreativitet:** Formingsaktivitet/Tegnekurs |
| 47 | Prosjekt |
| 48-52 | Juleforberedelser på avdelingene / Juleferie  |
| 3 | Prosjekt |
| 4 | **- Etikk, religion og filosofi:** Undringstimen |
| 5 | **- Antall, rom og form:** Matematiske begrep, lek med tall, former, mengder m.m. |
| 6 | **- Antall, rom og form:** Matematiske begrep, lek med tall, former, mengder m.m. |
| 7 | Prosjekt |
| 8 | Vinterferie  |
| 9 | **- Antall, rom og form:** Matematiske begrep, lek med tall, former, mengder m.m. |
| 10 | **- Kommunikasjon, språk og tekst:** Språkleker, tekstskaping m.m.  |
| 11 | **- Kommunikasjon, språk og tekst:** Språkleker, tekstskaping m.m. |
| 12 | Prosjekt |
| 13 | Påskeforberedelser på avdelingene |
| 14-15 | Påskeferie |
| 16 | **- Kommunikasjon, språk og tekst:** Språkleker, tekstskaping m.m. |
| 17 | Prosjekt |
| 18 | **- Kommunikasjon, språk og tekst:** Språkleker, tekstskaping m.m. |
| 19 | **- Kropp, bevegelse og helse:** Sykkeltur |
| 20 | **- Etikk, religion og filosofi:** Undringstimen |
| 21 | **- Kropp, bevegelse og helse:** Joggetur |
| 22 | **- Kommunikasjon, språk og tekst.:** Språkleker, tekstskaping m.m. |
| 23 | **- Kommunikasjon, språk og tekst:** Språkleker, tekstskaping m.m. |
|  | Avslutningstur (kommer tilbake til dato og info. om denne turen) |
|  |  |

**NB!** Det kan bli endringer underveis

**Tradisjoner og merkedager (2011-2012)**

Barnehagen ønsker å videreføre noen av samfunnets kulturtradisjoner og skape forventninger og fest i hverdagen.

**Fødselsdager**

Avdelingen feirer barnas fødselsdag med flagg ute og inne i barnehagen. Vi har kjekk bursdagssamling med bursdagsbarnet i sentrum. Barnet har selv med **frukt** (vi kan lage smootie, fruktfat eller lignende), evt. is eller kake.

**Barnet får spesiell oppmerksomhet denne dagen☺!**

**Oktober:**

**FN-dagen: mandag 24. oktober.** Da inviterer vi foreldre og søsken til middag, etter en uke hvor vi gjør barna kjent med barn fra andre kulturer. Inntektene fra salg av middagen går til et veldedig formål. Middagen er også en hyggelig

stund for alle som hører til i ”barnehagefamilien” vår!

**Desember:**

**Luciafest:**  **tirsdag 13. desember** med Lucia-opptog og Lussekatter.

**Julefroskost: tirsdag 20. desember** for foreldre og søsken.

**Nissefest: torsdag 15. desember**. Da kommer barn og voksne i nisseklær til barnehagen. Vi spiser grøt, går rundt juletreet, har leker og får besøk av nissen.

**Kirkebesøk:** Julens kristne budskap snakker vi om på avdelingene og i fellessamlinger en gang i uken i julemåneden. Vi er også på julegudstjeneste **i Vardenes kirke**. Dato kommer på desember månedsplanen.

**Julekonsert:** Hvert år blir 3-6 åringene invitert til **julekonsert i Bjerksted.** Dato kommer på månedsplanen for desember.

**Februar:**

**Samenes dag: mandag 6. Februar.** Vi ønsker å gjøre barna kjent med

samiske skikker og tradisjoner. Det blir

fellessamling denne dagen.

**Bollemandag:** vi baker boller til bollemandag **20. februar.**

**Mars:**

**Fødselsdag: torsdag 1. mars** er **barnehagens fødselsdag**.

**Karneval: torsdag 1. mars** kan vi kle oss ut med karnevals- masker og drakter, evt. sminke oss.

Det blir en kjempefin fest i en mørk tid og samtidig en fin markering av barnehagens bursdag.

**Påske:** vi forbereder oss til høytiden med fortellinger, sanger, formingsaktiviteter og avslutter med besøk i kirken. Det blir **Påskefrokost torsdag 29. mars** for foreldre og søsken**.**

**April:**

**Besteforeldredag:** **lørdag 21. april.** Det har blitt tradisjon i Dusavik barnehage at vi inviterer alle besteforeldre til å komme i barnehagen en lørdag på våren sammen med barnebarnet sitt som går i barnehagen vår. Barna får mulighet til å vise besteforeldrene barnehagen sin, de ser i permen og opptrer med sanger vi lærer i prosjektet. Vi serverer lapper, kaffe og saft.

**Mai:**

**17 mai-feiring:** En av dagene rett før 17. mai har vi vår egen feiring i barnehagen. Vi går i tog i området rundt barnehagen. De største barna deler på å gå foran og bære barnehagens fane. På forhånd har vi øvd på sanger som vi synger flittig mens vi går. Etterpå går vi tilbake til barnehagen hvor vi har leker. Feiringen går av stabelen **onsdag 16. mai.**

**Juni:**

**Fellestur:** hvert år i mai eller juni drar hele barnehagen på sommertur. I år som i fjor drar vi til Soma gård, **torsdag 7. juni.**

**Grillfest:** Vi avslutter barnehageåret med fest for foreldre og søsken. Vi serverer grillmat med godt tilbehør. Årets grillfest blir **torsdag 14. juni.**

 **Vi ønsker å gi barna disse erfaringene i den tiden de er hos oss!**

**Planlegging, dokumentasjon og vurdering**

**Planlegging**

**Hva vil vi legge vekt på og hvorfor vil vi det?**

* Månedsplaner for hver avdeling; dette er et arbeidsdokument for personalet, og gir foreldre og barn informasjon om arbeidet i barnehagen
* Innspill fra barna; for at de skal kjenne at de kan påvirke egen hverdag
* Barnehagens fysiske miljø; for at barnas behov for lek, aktivitet og ro skal bli ivaretatt
* ”Alle med” observasjonsmateriell, godt utgangspunkt for foreldresamtaler, som gir god oversikt over barnets utvikling;
	+ sosio-/emosjonell utvikling
	+ lek
	+ trivsel
	+ hverdagsaktiviteter
	+ sansing og motorikk
	+ språk
* Kompetanseutvikling for personalet, for at hele personalgruppen skal oppleve å være i utvikling og i stand til å møte nye utfordringer i barnehagesektoren

**Foreldrene:**

* På foreldremøte på høsten får foreldre mulighet til å komme med ønsker for arbeidet kommende barnehageår, i tillegg har vi forslagskasse på fellesrommet i barnehagen
* FAU skal gis mulighet for å komme med ønsker for arbeidet kommende barnehageår
* Samarbeidsutvalget skal vurdere forslag til Rammeplan/Årsplan og gis mulighet til å komme med innspill

**Dokumentasjon**

**Hva vil vi legge vekt på og hvorfor vil vi det?**

* Muntlig/skriftlig/bilder på PC for å fortelle/vise foreldrene hva deres barn har gjort i barnehagen den aktuelle dagen. Dette for at de skal få innblikk i barnets dag og opplevelser
* Lage perm til hvert barn i barnehagen med bilder og tekst fra hverdagen og tegninger barna har malt eller tegnet. Dette for at barna skal kunne fortelle/samtale med andre barn, foreldre, besteforeldre og ansatte om hva de gjør og har gjort i barnehagen. Barnets historiebok fra tiden i barnehagen!
* Vi tar bilder, for å beskrive prosesser (f. eks. formingsaktiviteter, byggelek m.m.)
* Dokumentere det vi gjør med bilder, tegninger og fortellinger for å kunne huske tilbake, mimre, gjenfortelle hendelser og opplevelser
* Dokumentasjon av hvert barns utvikling gjennom bruk av ”Alle med” (etter samtykke fra foreldre/foresatte), for å sikre at alle barn blir sett, fange opp om barnet trenger ekstra oppfølging og oppdage barnets sterke sider

**Vurdering**

**Hva vil vi legge vekt på og hvorfor vil vi det?**

* Det enkelte barn; her bruker vi blant annet observasjonsskjemaet ”Alle med”. Dette gir oss god oversikt over hva det enkelte barn kan, og hva vi må jobbe ekstra med. Dette brukes som utgangspunkt for foreldresamtaler.
* Hver høst og hver vår drøfter personalet på hver avdeling grundig hvert barns behov, med utgangspunkt i observasjoner som gjøres i hverdagen. Dette for å sikre hvert barn gode utviklingsmuligheter
* Årsvurdering; personalet på hver avdeling beskriver arbeidet de har gjort, for å reflektere over egen praksis, og på bakgrunn av erfaring gjøre forbedringer
* Vi har rutiner for å vurdere; prosjekt periodene, påske, sommerukene, desember og planleggingsdagene, for å drøfte erfaringer vi har gjort og som grunnlag for planlegging

**Foreldrene:**

* På foreldresamtaler høst og vår skal foreldrene ha mulighet til å gi tilbakemelding på arbeidet som er gjort
* Stavanger kommunes brukerundersøkelse for barnehager gir foreldre mulighet til å vurdere barnehagens arbeid
* FAU skal på våren gi en tilbakemelding på arbeidet som er lagt ned i løpet av året som har gått, og komme med ønsker for neste barnehageår
* Samarbeidsutvalget fastsetter barnehagens Rammeplan og Årsplan, og får innsyn i og uttaler seg om driften av barnehagen gjennom året.

**Mål for foreldresamarbeidet**

* si god morgen til alle med et smil
* møte barna og foreldrene i garderoben
* fortelle enkeltsituasjoner/historier (praksisfortelling) om hvert barn ved henting
* alltid si hei når foreldre eller andre kommer inn i barnehagen

**Stavanger prosjektet – Det lærende barnet**

Stavanger prosjektet er et tverrfaglig samarbeid mellom Stavanger kommune og Universitetet i Stavanger.

Dusavik barnehage har vært med i prosjektet siden det startet.

**Mål for prosjektet:**

* å bidra til økt kunnskap om barns utvikling fra 2 ½ til 10 år innenfor og mellom områdene:
* Språk, matematikk, motorikk og sosial kompetanse i førskolealder
* Lesing, skriving og regning i skolealder
* å finne fram til ferdigheter som førskolebarn behersker og som er viktige i forhold til å lære å lese, å skrive og å regne
* å oppdage barn som strever så tidlig som mulig, slik at de kan få tidlig og god hjelp
* å øke kompetansen hos fagpersonene som møter barna

Barna som deltar i Stavanger prosjektet har skriftlig samtykke fra foreldrene.

I barnehagen observeres disse barna når de er 2 ½ og 4 ½ år gamle.

Det å være med i Stavanger prosjektet fører til at de voksne i barnehagen blir mer bevisste på det enkelte barn sin utvikling. Vi blir gode på å observere. Prosjektet har gitt oss **gode observasjonsverktøy** innen de overnevnete utviklingsområdene:

* TRAS (språk)
* ALLE MED (sosial kompetanse)
* MIO (matematikk)
* EYMSC (motorikk)

**Årshjul for vurdering**

**Juni: September:**

**D**et ped. arb.; ute/inne **S**ommeren

**G**rillfest **Oktober:**

**S**ommertur **T**ilvenningen

**P**ersonalsamarbeid: avd./huset; se mål **F**oreldremøte

**Juli: F**oreldresamarbeid

 **S**krive hver uke i sommerferiepermen **P**ersonalsamarbeid

**August: L**age egne mål

 **S**krive hver uke i sommerferiepermen **November:**

 **P**lanleggingsdag (evt. i september) **F**agområdene; se årsplanen

 **P**rosjekt

 **P**lanleggingsdag

 **D**et enkelte barn;

 (lage mål: Jeg kan…)

**F**ørskoleopplegget

**D**et ped. arb.; ute/inne

 **B**arns medvirkning

**Mars: Desember:**

 **B**arnehagedagen **Januar:**

 **S**kjema overgang bhg./skole **J**ulemåneden

 **I**nkluderende samarbeid **P**lanleggingsdag

**April:** **L**ucia og adventfrokost

 **S**ende skjema overgang bhg./skole **Februar:**

 **D**et enkelte barn; vurdere mål **S**amenes dag

 **P**lanleggingsdag **K**arneval

 **P**åske **B**arnehagens ledelse

 **P**åskefrokost

**Mai:**

 **B**esteforeldrelørdag

 **P**rosjekt

 **1**7.mai

 **F**ørskoleopplegget

 **F**agområdene (fokusområdene)

Sommer Høst

 desember

Mars

mber

 Januar

Februar

* **P**ersonalmøtene vurderes de siste 15. minuttene (se eget skriv)

**M**ånedsplanene vurderes i slutten av hver måned (legges ved som dokument)

Vår Vinter

**I tillegg skal:**

* **P**ersonalmøtene vurderes i etterkant av møtene
* **M**ånedsplanene vurderes i slutten av hver måned (samles i årsvurderingspermen)
* **P**rosjektet vurderes (i tillegg sammen med barna i mai) på barnehageårets første planleggingsdag (de ulike gruppene lager et fellesskriv):
* Vurdere den praktiske gjennomføringen
* Gruppedeling
* Motivasjonsfaktor hos barna (kjekt for barna?)
* Samtale med barna (barneintervju/barnemøte)
* Hvert fellesarrangement vurderes på førstkommende avdelingsmøte eller

Pedagogisk ledermøte etter begivenheten.

**”Smørbrødsliste” til vurdering av:**

* Det pedagogiske arbeidet på avdelingen:
* Om barnegruppen
* Kvaliteten i det daglige samspillet
* Barnegruppens trivsel og utvikling
* Organisering av barnegruppen
* Samspill mellom; barn – barn, barn – voksen, voksen – voksen
* Felles mål og vurdering av barnegruppen
* Omsorg, lek, læring
* Barnas erfaringer og synspunkter